Diari Oficial de la Generalitat Valenciana


Sumari del DOGV 4979, del 06-04-2005 (2005/3545)

DECRET 67/2005, d'1 d'abril, del Consell de la Generalitat, pel qual es creen instituts universitaris en la Universitat Politècnica de València.
------------------------------------------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3545


Data del document
:   01-04-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Correcció d'errades

 Descriptors 

:   * universitat
    * centre d'investigació
    * legislació

DECRET 67/2005, d'1 d'abril, del Consell de la Generalitat, pel qual es creen instituts universitaris en la Universitat Politècnica de València. [2005/X3545]
  
El Consell Social de la Universitat Politècnica de València va aprovar, el 14 de juny de 2004, la proposta de creació dels següents centres com a instituts universitaris: d'Enginyeria d'Aliments per al Desenvolupament (IIAD), d'Automàtica i Informàtica Industrial (AI2), i de Motors Tèrmics (CMT), així com el Centre Mixt de Biologia Molecular i Cel·lular de Plantes (IBMCP) i el Centre Mixt de Tecnologia Química (ITQ), constituïts ambdós entre l'esmentada Universitat i el Consell Superior d'Investigacions Científiques.
  
Les propostes de creació han sigut informades favorablement pel Consell de Govern Provisional de la Universitat Politècnica de València i per l'Agència Nacional d'Avaluació i Prospectiva.
  
El Consell Valencià d'Universitats, en sessió de 23 de juliol de 2004, va conéixer les sol·licituds de creació, d'acord amb el que establix l'article 3.2 de la Llei 5/2002, de 19 de juny, de la Generalitat, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià.
  
Per això, d'acord amb el que establix l'article 10.3, en relació amb el 8.2, de la Llei Orgànica 6/2001, de 21 de desembre, d'Universitats, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 1 d'abril de 2005,
  
DECRETE
  
Article únic
  
Es creen, com a instituts universitaris de la Universitat Politècnica de València, l'Institut Universitari d'Enginyeria d'Aliments per al Desenvolupament (IIAD), l'Institut Universitari d'Automàtica i Informàtica Industrial (AI2), l'Institut Universitari de Motors Tèrmics (CMT), l'Institut Universitari Mixt de Biologia Molecular i Cel·lular de Plantes (IBMCP) i l'Institut Universitari Mixt de Tecnologia Química (ITQ).
  
DISPOSICIONS FINALS
  
Primera
  
Es faculta el conseller d'Empresa, Universitat i Ciència per a dictar les disposicions necessàries per al desplegament i execució del que disposa este decret.
  
Segona
  
Este decret produirà efectes des de l'endemà de la publicació en el Diari Oficial de la Generalitat Valenciana.
  
València, 1 d'abril de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,